b'\n_START_ARTICLE_\nLily Weiding\n_START_SECTION_\nOpv\xc3\xa6kst og karriere\n_START_PARAGRAPH_\nHun er datter af bassist Poul Knud Vejding og hustru Ane Marie Gaarsdal og fik plads p\xc3\xa5 et kontor og modtog siden balletundervisning._NEWLINE_I 1942 debuterede hun som kun 17-\xc3\xa5rig p\xc3\xa5 Frederiksberg Teater som Emily i Vor By og blev 1943-1945 uddannet p\xc3\xa5 Det kongelige Teaters elevskole og var ansat p\xc3\xa5 teatret de n\xc3\xa6ste \xc3\xa5r. Derp\xc3\xa5 fik hun engagement p\xc3\xa5 Riddersalen og var igen knyttet til Det kongelige Teater i flere omgange, bl.a.  1958-1966._NEWLINE_Lily Weiding fik ogs\xc3\xa5 roller p\xc3\xa5 Odense Teater, Husets Teater, Bristol Music Centers Teater og Betty Nansen Teatret._NEWLINE_Hun fik roller i My Fair Lady, Hedda Gabler, Lang dags rejse mod nat, Morgen og aften, Som man behager, Shen Te/Shui i Ta i Det gode menneske fra Sezuan, Celimene i Misantropen og Aske til Aske, Hedvig i Vildanden, Solveig i Peer Gynt, Alma i Flyvende Sommer, Patty i Een af tusind, Lucille i Lucretia, Ersilia i N\xc3\xb8gen, Mary i Den sovende Prins, Alkmene i Amfitryon 38, Alice i Vetsera blomstrer ikke for enhver, Ellinor i Bal i den borgerlige, Nora i Hvor gik Nora hen, da hun gik ud?, Karen-Muriel-Norma i Hotel Plaza Nr. 719, Emily-Celia-Dorothy-Mor i \xc3\x86blet falder ikke langt fra stammen, Alice i Play Strindberg, Edna i Fangen p\xc3\xa5 14. sal og Anna i Frk. Reardon drikker lidt. _NEWLINE_Hun har ogs\xc3\xa5 instrueret  American Buffalo i 1977, ligesom hun har medvirket i en r\xc3\xa6kke film. I 1986 spillede hun kongens  s\xc3\xb8ster Fedorika i DR tv-julekalender Jul p\xc3\xa5 Slottet. Kongen blev spillet af Morten Grunwald, som hun giftede sig med i 1980.\n_START_SECTION_\nH\xc3\xa6der\n_START_PARAGRAPH_\nHun er Ridder af Dannebrog og modtog G\xc3\xb6sta Ekman-prisen 1950, Teaterpokalen og Holger Gabrielsens \xc3\xa6reslegat 1956, Frederik Schybergs mindelegat 1961, L\xc3\xa4kerols Kulturpris 1963, Bodil Ipsen-legatet 1964, Henkel-prisen 1966, Tagea Brandts Rejselegat 1970, Ingrid Jespersens Legat 1970 og Olaf Poulsen-legatet 1973\n_START_SECTION_\nPrivatliv\n_START_PARAGRAPH_\nI 1945 blev hun gift med skuespilleren Sigfred Johansen. Efter hans d\xc3\xb8d levede hun sammen med skuespilleren Mogens Wieth, med hvem hun fik d\xc3\xb8trene Xenia og Julie Wieth, der ogs\xc3\xa5 er uddannede skuespillere._NEWLINE_Lily Weiding dannede fra 1965 par med skuespilleren Morten Grunwald. I 1968 fik de datteren, Tanja Grunwald og blev gift i 1980. Lily Weiding er mormor til Amalie Schj\xc3\xb8tt-Wieth og Johan Suurballe Wieth, der er guitarist i bandet Iceage. \xc3\x86gteskabet med Morten Grunwald varede til dennes d\xc3\xb8d 14. november 2018.'